ফালতু
ফালতু ভারতীয় বাঙালি চিত্র পরিচালক অঞ্জন দাস পরিচালিত একটি বাংলা চলচ্চিত্র। সৈয়দ মুস্তাফা সিরাজ রচিত উপন্যাস রাণীরঘাটের বৃত্তান্ত অবলম্বনে নির্মিত এই ছবিটির মুখ্যভূমিকায় অভিনয় করেছেন সৌমিত্র চট্টোপাধ্যায়, নির্মলকুমার, ইন্দ্রাণী হালদার, যশ পণ্ডিত, মঞ্জরি ফড়ণীস, বিপ্লব চট্টোপাধ্যায়, মাসুদ আখতার প্রমুখ। স্পেন চলচ্চিত্র উৎসবে ভারত থেকে প্রতিযোগিতা বিভাগে নির্বাচিত হয়েছিল এই ছবিটি। বিভিন্ন সংবাদমাধ্যমে উচ্চ প্রশংসিত ফালতু শ্রেষ্ঠ সমাজকল্যাণমূলক ছবি হিসেবে ভারতের জাতীয় চলচ্চিত্র পুরস্কার লাভ করে।